### Resumé

Byrådet behandlede 3. september 2025, pkt. 182 budgetforslag 2026-2029 første gang. Byrådet besluttede at fremsende forslaget til Byrådets 2. behandling. Fristen for ændringsforslag blev fastsat til 19. september 2025, kl. 12.00. Der blev 4. september 2025 indgået et budgetforlig mellem Venstre, Socialdemokratiet, Konservative, Socialistisk Folkeparti, Radikale Venstre, Dansk Folkeparti og Danmarksdemokraterne i [adresse].

Jf. Økonomiudvalget 22. september 2025, pkt. 221 foreslås, at ændringsforslag som følge af budgetforliget sættes samlet til afstemning. Desuden indstilles, at Vejle Kommune vælger statsgaranti ved budgettering af skatter og tilskud i 2026.

### Sagsfremstilling

Der skal ikke stemmes om det samlede budgetforslag – kun om ændringsforslag til det budgetforslag, som Økonomiudvalget fremlagde til Byrådets 1. behandling og om eventuelle underændringsforslag.

De poster, der ikke er fremsat ændringsforslag eller underændringsforslag til, anses for vedtaget uden afstemning. Et ændringsforslag skal angive, hvilken bevilling, det retter sig imod og med hvilket beløb, bevillingen ønskes ændret. Tilsvarende gælder for ændringsforslag til posterne i budgetoverslagsårene.

Efter fristens udløb kan der ikke fremsættes ændringsforslag, medmindre et flertal i Byrådet beslutter at se bort fra fristoverskridelsen.

Underændringsforslag er et forslag, der sigter på at ændre et allerede fremsat ændringsforslag. Underændringsforslag kan fremsættes, indtil Byrådet har påbegyndt afstemning.

Som bilag 1 er vedlagt afstemningsbilag med ændringsforslag som følge af det indgåede budgetforlig for 2026. Desuden er vedlagt flg. bilag: budgetforlig for 2026, resultatopgørelse inkl. budgetforlig og "Oplæg til budget i balance”.

I øvrigt henvises til det udsendte materiale til Byrådets 1. behandling af budgetforslaget 3. september 2025.

**Budgettering af skatter og tilskud:**

I det foreliggende budgetforslag 2026-2029 er anvendt statsgaranti ved budgettering af skatter og tilskud.

Økonomiudvalget drøftede 22. september 2025, pkt. 221 eventuelt valg af selvbudgettering i 2026. Økonomiudvalget anbefaler at benytte statsgaranti. På baggrund heraf indstilles, at Vejle Kommune vælger statsgaranti ved budgettering af skatter og tilskud i budget 2026.

### Sagens videre forløb

Sagen skal behandles af Byrådet.

### Indstilling Kommunaldirektøren indstiller

at afstemningsbilag 1 med ændringsforslag som følge af budgetforliget sættes samlet til afstemning,

at der på baggrund af Økonomiudvalgets anbefaling vælges statsgaranti ved budgettering af skatter og tilskud i 2026,

at der administrativt foretages en tilretning af de generelle bemærkninger til budget 2026-2029 som følge af de godkendte ændringsforslag.

### Beslutning

Borgmesteren stillede på vegne af Venstre, Socialdemokratiet, Konservative, Socialistisk Folkeparti, Radikale Venstre, Dansk Folkeparti og Danmarksdemokraterne i [adresse] følgende underændringsforslag til partiernes ændringsforslag: ”Under skattefinansieret anlæg – anlægsprojekter v/Børne- og Familieudvalget flyttes 20 mio. kr. fra 2026 til 2027 vedrørende daginstitution i [adresse]”

Godkendt.

Fraværende: Zacharias Vestergaard

Fraværende: Bøje Knudsen

Fraværende: Zacharias Frandsen, i stedet mødte Kåre Krogh.